### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat 12 mio. kr. til ’Få det Fikset’ initiativer. Rammerne for
initiativerne blev formidlet i 2019 til de 22 byer over 200 indbyggere. De forskellige byer
arbejder via aktionsgrupper med indsatser/initiativer. På mødet forelægges et initiativ i
[adresse] lokalområde (etablering af fællesområde på [adresse]) med henblik på beslutning om frigivelse af midler til forslaget.

Administrationen har i forhold til forslaget forholdt sig til aktionsgruppens beskrivelse af
gennemførslen og de krav, som har ligget til grund for ’Få det Fikset’ projektet.

## Indstillinger

Direktøren indstiller, at ansøgningen godkendes med en samlet rammebevilling på 236.805 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2019-2022 afsat en pulje til projekter i lokalsamfundene – ’Få det Fikset’-puljen. Der er i alt afsat 14 mio. kr. fordelt med to mio. kr. til byer under 200 indbyggere og landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag til budgetaftalen. Hovedpunkterne
heri er,

at puljen skal anvendes til investeringer i anlæg og by-inventar, der enten ikke findes    i dag, eller som skal ændres/udvides. Og uanset formål skal anvendelsen være     rettet mod det offentlige rum.
 at der skal etableres en demokratisk proces i hvert lokalsamfund. Og det enkelte     lokalsamfund indstiller projekterne til kommunen med endelig godkendelse i     Økonomiudvalget og Kommunalbestyrelsen.

Den konkrete ansøgning fra [adresse]:

Svallerupområdet har holdt borgermøde den 4. oktober 2022, hvor det projekt, som aktionsgruppen i [adresse] har valgt at prioritere, blev præsenteret for de fremmødte borgere.

Projektet er det første i [adresse] og blev godkendt på borgermødet: Man ønsker at etablere et fællesområde på [adresse]. Området skal indeholde P-areal, boldbane, bålhytte og bord-bænkesæt. Det hele skal omkranses af læbælte. Derudover skal der sås græs og lægges fliser under bordbænkesæt.

*Drift og Silas Thomsen lokalområde forventer drift- og vedligeholdsudgifter til græsslåning, beskæring af beplantning mm. De årlige udgifter til drift- og vedligeholdelse forventes at udgøre i størrelsesordenen 12.000 kr. De endelige udgifter forventes at kunne opgøres, når projektet er realiseret. Det er administrationens anbefaling, at de afledte driftsomkostninger opgøres og tilrettes det administrative driftsbudget fra året efter, at fællesområdet er etableret og taget i brug.

## Økonomiske konsekvenser

[adresse] lokalområdes samlede andel af puljen til Lokalsamfundenes ’Få det Fikset’ projekter er 250.000 kr.
De samlede omkostninger til etablering af et fællesareal er estimeret til 236.805 kr. Hvis projektet godkendes, er restrådighedsbeløbet herefter 13.195 kr.
Når projektet er gennemført, og de endelige omkostninger er kendt, vil en eventuel uforbrugt del af rammen til projektet, kunne tilgå øvrige ’Få det Fikset’ projekter i [adresse].

Når de afledte driftsomkostninger er beregnet, tilrettes det administrative budget fra året efter, at fællesarealet er etableret.

[adresse] bemærkninger er indarbejdet i sagen.

### Sagens forløb

08-02-2023 Økonomiudvalget
Anbefales.